ПРОТОКОЛ № 16
от заседанието на Комисия по правни въпроси 
на Висшия съдебен съвет, проведено на 18 май 2015 г.

Днес, 18 май 2015 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА  
			КАРОЛИНА НЕДЕЛЧЕВА						НЕЗАБРАВКА СТОЕВА  

На заседанието присъстваха експертните сътрудници на комисията: Саша Харитонова –  директор на дирекция „Правна” и Мартин Величков – главен експерт-юрисконсулт в дирекция „Правна”.
По т. 15 - Разни на заседанието присъстваха: Димитър Тончев – главен секретар на ВСС и Красимира Василева – началник отдел „ЮОДКВСС” в дирекция „Правна”.

По внесените допълнителни точки и на основание последвалите разисквания по дневния ред,
КОМИСИЯТА ПО ПРАВНИ ВЪПРОСИ
Р Е Ш И:
Включва в дневния ред следните допълнителни точки:
- Доклад от Красимира Василева – н-к отдел „ЮОДКВСС” относно процедура за възлагане на обществена поръчка с предмет „Застраховка живота и трудоспособността чрез групова застраховка „Злополука” на общо 14 640 действащи и предстоящи за назначаване съдии, прокурори и следователи, младши съдии и младши прокурори, кандидати за младши съдии и младши прокурори, съдебни помощници и прокурорски помощници, държавни съдебни изпълнители, съдии по вписванията, членове на ВСС, инспектори в Инспектората към ВСС, служители на НИП и съдебни служители”.
- Писмо от Министерство на правосъдието относно проект на Закон за изменение и допълнение на Закона за подпомагане и финансова компенсация на пострадали от престъпления, за становище.

Д Н Е В Е Н   Р Е Д:

1. ОТНОСНО: Доклад за прилагането на закона и за дейността на прокуратурата и на разследващите органи през 2014 г.

Комисията по правни въпроси предлага на Висшия съдебен съвет да вземе следното решение:
ПРОЕКТ

ВИСШИЯТ СЪДЕБЕН СЪВЕТ
Р Е Ш И :

1.1. приема Доклад за прилагането на закона и за дейността на Прокуратурата на Република България и на разследващите органи през 2014 г., ведно със становището на Комисията по правни въпроси към Висшия съдебен съвет.
1.2. На основание чл. 30, т. 14 от Закона за съдебната власт, внася Доклада за прилагането на закона и за дейността на Прокуратурата на Република България и на разследващите органи през 2014 г. в Народното събрание.

2. ОТНОСНО: Писмо от Комисията по правни въпроси към 43-то Народно събрание с приложени:
2.1. Законопроект за изменение и допълнение на Закона за съдебната власт, № 554-01-68, внесен от Цветан Генчев Цветанов и група народни представители на 02.04.2015 г. и
2.2. Законопроект за изменение и допълнение на Закона за съдебната власт, № 554-01-70, внесен от Борислав Михайлов Борисов и група народни представители на 07.04.2015 г. 

КОМИСИЯТА ПО ПРАВНИ ВЪПРОСИ
Р Е Ш И:

ОТЛАГА разглеждането на Законопроекта за изменение и допълнение на Закона за съдебната власт, № 554-01-68, внесен от Цветан Генчев Цветанов и група народни представители на 02.04.2015 г. и Законопроекта за изменение и допълнение на Закона за съдебната власт, № 554-01-70, внесен от Борислав Михайлов Борисов и група народни представители на 07.04.2015 г., за запознаване. 

3. ОТНОСНО: Проект на споразумение за сътрудничество, изпратен от Камарата на частните съдебни изпълнители.
- Писмо от Асоциация на държавните съдебни изпълнители.

КОМИСИЯТА ПО ПРАВНИ ВЪПРОСИ
Р Е Ш И:

3.1. ВЪЗЛАГА на дирекция „Правна” да се запознае с предложенията на Камарата на частните съдебни изпълнители и Асоциацията на държавните съдебни изпълнители и да докладва на следващото заседание на комисията.
4. ОТНОСНО: Предложение от Галина Николова Иванова – съдия в Районен съд гр. Нови пазар във връзка чл. 39, ал. 1 от ПАС относно създаване на нарочен регистър за исканията по чл. 159а от НПК.

КОМИСИЯТА ПО ПРАВНИ ВЪПРОСИ
Р Е Ш И:

4.1. Приема за сведение предложението на Галина Николова Иванова – съдия в Районен съд гр. Нови пазар във връзка чл. 39, ал. 1 от ПАС относно създаване на нарочен регистър за исканията по чл. 159а от НПК, с оглед евентуални нови промени в ПАС.

5. ОТНОСНО: Доклад от главния секретар на ВСС относно определяне на представител от КПВ за участие в работна група по изменение и допълнение на Правилника за организация на дейността на ВСС и неговата администрация.

КОМИСИЯТА ПО ПРАВНИ ВЪПРОСИ
Р Е Ш И:

5.1. ОПРЕДЕЛЯ г-жа Каролина Неделчева – член на КПВ за участие в работна гпрупа по изменение и допълнение на Правилника за организацията на дейността на Висшия съдебен съвет и неговата администрация.
5.2. Предлага на главния секретар на ВСС да насрочи заседание на работната група.

6. ОТНОСНО: Писмо от председателя на Районен съд гр. Пловдив за становище относно определяне на допълнително месечно възнаграждение за трудов стаж и професионален опит, изпратено с решение на КСА от 20.04.2015 г.

КОМИСИЯТА ПО ПРАВНИ ВЪПРОСИ
Р Е Ш И:

6.1. Възлага на експертните сътрудници да подготвят отговор до председателя на Районен съд гр. Пловдив.

7. ОТНОСНО: Отчет за работата на Комисия „Съдебна администрация” за 2014 г., изпратен с решение на КСА от 07.05.2015 г.

КОМИСИЯТА ПО ПРАВНИ ВЪПРОСИ
Р Е Ш И:

7.1. Приема за сведение Отчета за работата на Комисия „Съдебна администрация” за 2014 г.

8. ОТНОСНО: Решение на Комисия „Международна дейност” от 07.05.2015 г. относно определяне на представители за участие в 10-та Конференция на Балканска и Евро-Средиземноморска мрежа на съдебните съвети за периода 27-30 май 2015 г. в гр. Тирана, Република Албания.

КОМИСИЯТА ПО ПРАВНИ ВЪПРОСИ
Р Е Ш И:

8.1. Приема за сведение решението на Комисия „Международна дейност” от 07.05.2015 г. относно определяне на представители за участие в 10-та Конференция на Балканска и Евро-Средиземноморска мрежа на съдебните съвети за периода 27-30 май 2015 г. в гр. Тирана, Република Албания, тъй като ВСС се е произнесъл с решение по протокол № 25/14.05.2015 г.

9. ОТНОСНО: Решение на Комисия „Международна дейност” от 29.04.2015 г. във връзка с писмо от президента на Европейската мрежа на съдебните съвети /ЕМСС/, за становище по т. 5 и т. 6, в срок до 15.05.2015 г.

КОМИСИЯТА ПО ПРАВНИ ВЪПРОСИ
Р Е Ш И:

9.1. Приема за сведение решението на Комисия „Международна дейност” от 29.04.2015 г. във връзка с писмо от президента на Европейската мрежа на съдебните съвети /ЕМСС/.

10. ОТНОСНО: Писмо от председателя на Софийски окръжен съд за становище относно наложена от управляващия орган на ОПАК финансова корекция във връзка с изпълнението на проекта „За прозрачно, ефективно, компетентно управление на Софийски окръжен съд”.

КОМИСИЯТА ПО ПРАВНИ ВЪПРОСИ
Р Е Ш И:

10.1. Висшият съдебен съвет няма изработена концепция за действия на органите на съдебната власт при констатирани нарушения по проекти, той като това е извън неговите правомощия.

11. ОТНОСНО: Становище от Пламен Георгиев Тодоров – съдия в Районен съд гр. Кнежа относно кандидатурата на Цветанчо Димитров Трифонов за длъжността  „административен ръководител-председател на Районен съд -гр.Козлодуй”.

КОМИСИЯТА ПО ПРАВНИ ВЪПРОСИ
Р Е Ш И:

11.1. Становището от Пламен Георгиев Тодоров – съдия в Районен съд гр. Кнежа относно кандидатурата на Цветанчо Димитров Трифонов за длъжността  „административен ръководител-председател на Районен съд -гр.Козлодуй” да се качи на интернет страницата на ВСС.

12. ОТНОСНО: Писмо от Министерство на финансите, дирекция „ОПАК” с приложена таблица за описание на приоритетни проекти за финансиране от ОПДУ през 2015 г.

КОМИСИЯТА ПО ПРАВНИ ВЪПРОСИ
Р Е Ш И:

12.1. Приема за сведение писмото от Министерство на финансите, дирекция „ОПАК” с приложена таблица за описание на приоритетни проекти за финансиране от ОПДУ през 2015 г. 

13. ОТНОСНО: Покана от председателя на УС на Институт по социални дейности и практики за участие на представители на ВСС в Четвърта международна конференция „Деца и правосъдие – иновативни подходи и практики”, която ще се проведе 28 и 29 май 2015 г. в гр. Шумен.

КОМИСИЯТА ПО ПРАВНИ ВЪПРОСИ
Р Е Ш И:
13.1. Приема за сведение поканата от председателя на УС на Институт по социални дейности и практики за участие на представители на ВСС в Четвърта международна конференция „Деца и правосъдие – иновативни подходи и практики”, която ще се проведе 28 и 29 май 2015 г. в гр. Шумен.

14. ОТНОСНО: Писмо от Красимир Николов от гр. София с отправени предложения за подобряване работата на съдебната система.

КОМИСИЯТА ПО ПРАВНИ ВЪПРОСИ
Р Е Ш И:

14.1. Приема за сведение писмото от Красимир Николов от гр. София с отправени предложения за подобряване работата на съдебната система.

ДОПЪЛНИТЕЛНИ ТОЧКИ

15. ОТНОСНО: Доклад от Красимира Василева – н-к отдел „ЮОДКВСС” относно процедура за възлагане на обществена поръчка с предмет „Застраховка живота и трудоспособността чрез групова застраховка „Злополука” на общо 14 640 действащи и предстоящи за назначаване съдии, прокурори и следователи, младши съдии и младши прокурори, кандидати за младши съдии и младши прокурори, съдебни помощници и прокурорски помощници, държавни съдебни изпълнители, съдии по вписванията, членове на ВСС, инспектори в Инспектората към ВСС, служители на НИП и съдебни служители”.

КОМИСИЯТА ПО ПРАВНИ ВЪПРОСИ
Р Е Ш И:

15.1. НЕ ВЪЗРАЗЯВА обществената поръчка да бъде прекратена, на основание чл. 39, ал. 1, т.4 от ЗОП.
15.2. ПРЕДЛАГА ДА СЕ ОБЯВИ нова обществена поръчка със същия предмет, след запитване до АОП за възможността да бъде проведена процедура на договаряне без обявление, на основание чл. 90, ал. 1, т. 4 от ЗОП, като се обосноват изключителни обстоятелства по смисъла на 1, т.8 от ДР на ЗОП.
 15.3. ПРЕДЛАГА ДА СЕ ВЪЗЛОЖИ на външни експерти изготвяне на финансова обосновка и анализ на прогнозната стойност на обществената поръчка по т. 15.2, както и да подпомогнат възложителя при организирането и провеждането й.
15.4. ПРЕДЛАГА да се усвои гаранцията за участие на отказалия се участник в размер на 17 000 лв., на основание чл. 61, ал. 2, т. 2 от ЗОП.

16. ОТНОСНО: Писмо от Министерство на правосъдието относно проект на Закон за изменение и допълнение на Закона за подпомагане и финансова компенсация на пострадали от престъпления, за становище.

КОМИСИЯТА ПО ПРАВНИ ВЪПРОСИ
Р Е Ш И:

16.1. ОТЛАГА разглеждането на проекта на Закон за изменение и допълнение на Закона за подпомагане и финансова компенсация на пострадали от престъпления, за запознаване и становища до следващото заседание на комисията.

ПРЕДСЕДАТЕЛ
НА КОМИСИЯТА:	/п/	     
                          ЮЛИАНА КОЛЕВА